মালয়েশিয়া
মালয়েশিয়া () তেরটি রাজ্য এবং তিনটি ঐক্যবদ্ধ প্রদেশ নিয়ে গঠিত দক্ষিনপূর্ব এশিয়ার একটি দেশ। যার মোট আয়তন ৩,২৯,৮৪৫ বর্গকিমি। দেশটির রাজধানী শহর কুয়ালালামপুর এবং পুত্রজায়া হল ফেডারেল সরকারের রাজধানী। দক্ষিণ চীন সাগর দ্বারা দেশটি দুই ভাগে বিভক্ত, পেনিনসুলার মালয়েশিয়া এবং পূর্ব মালয়েশিয়া। মালয়েশিয়ার স্থল সীমান্তে রয়েছে থাইল্যান্ড, ইন্দোনেশিয়া, এবং ব্রুনাই; এর সমুদ্র সীমান্ত রয়েছে সিঙ্গাপুর, ভিয়েতনাম ও ফিলিপাইন এর সাথে। মালয়েশিয়ার মোট জনসংখ্যা ২৮ মিলিয়নের অধিক।
বান্দ্রা
বান্দ্রা, (বিকল্প বানানঃ- ওয়ান্দ্রে, বানদ্রা) () মহারাষ্ট্রের রাজধানী মুম্বাইয়ের পশ্চিম উপনগর স্থিত একটি শহরতলী গ্রাম। বান্দ্রা, মুম্বাইয়ের উৎকৃষ্ট এলাকাগুলোর একটি এবং একে" শহরতলীর রাণী"ও বলা হয়। এটি বহু বলিউড, ক্রিকেট ও রাজনৈতিক প্রভাবশালী ব্যক্তিত্বের বাসস্থান যেমন, শাহরুখ খান, সলমান খান, সচীন তেণ্ডুলকর, শিবসেনা প্রমুখ উদ্ধব ঠাকরে, প্রাক্তন সংসদ সদস্য প্রিয়া দত্ত, ভারতীয় জনতা পার্টির মুম্বাই প্রমুখ আশিষ শেলার, প্রাক্তন বিধায়ক বাবা সিদ্দিকী ইত্যাদি।